Und bolle donn tiefar untn - in Rucksock onne schu hintnglott - vi den Groubm außarschleich, schaug me 80 m obr mir kerzngiroud dr Hirsch ou! Bode seinmr gstondn, starr wie Seiln! Lei is Haupt onne vi ihm gsegn, sischt ischar gonz vin Jungwoll vrdeckt gwedn. Long taurn se de Sekundn, obr donn ottar kurz zrugggschaug und is Haupt hintr an Larch kopp. Mein Moment um di Bix unbemerkt in Onschlog zi bringin.  Aui mit dr Bix afn Jagarsteckn, sponnin und mitn Glous in  Hiersch suechn! "Wennar ietz an Schritt virargeht nor kriegin, wennar oudrahnt isch nicht." Und af gach mochtar an Schritt firrar und will weitargien. Des isch ietz mei Moment um zi mein Jagarglick zi kemmin! Is Fodnkreiz afs Blott und schun otz gschnellt - in Glous siege in Hirsch nö an tiefn Sprung firi mochn und schun ischar widr in Jungwoll vrschwundn. Kurz geht mr is  Geschehene durchn Köpf "Oukemmin binne guet - den ots!"